**8. แนวทางการประเมินผลการทำวิจัย และแบบประเมินผลการทำวิจัย**

ตามที่มหาวิทยาลัยได้จัดทำ KMUTT Professional Standards Framework for Research (KMUTT-PSF for Research) เพื่อเป็นกรอบในการพัฒนานักวิจัย โดยกำหนดให้มีมาตรฐานนักวิจัยมืออาชีพ 3 ด้าน คือ องค์ความรู้ (Knowledge) กิจกรรมการวิจัย (Areas of Activity) ค่านิยมของการเป็นนักวิจัย (Values) และ มีมาตรฐานนักวิจัย 4 ระดับ โดยระดับที่นำมาใช้ในการประเมิน คือ นักวิจัยรุ่นเยาว์ (Young Researcher) และ นักวิจัยอาวุโส (Senior Researcher)

เพื่อให้สอดคล้องกับหลักเกณฑ์แนวทางการประเมินผลการทำวิจัย ซึ่งเป็นข้อกำหนดในการขอกำหนดตำแหน่งทางวิชาการ นักวิจัยต้องพัฒนาตนเองให้มีสมรรถนะและประสิทธิภาพในการทำวิจัย ตาม KMUTT-PSF for Research

**1. การเสนอขอประเมินผลการทำวิจัย** : นักวิจัยที่ขอกำหนดตำแหน่งทางวิชาการสามารถแจ้งความประสงค์ขอประเมินผลการทำวิจัยต่อหน่วยงานต้นสังกัดเมื่อมีความพร้อม และเมื่อผ่านการประเมินผลแล้ว สามารถนำผลประเมินมาขอกำหนดตำแหน่งทางวิชาการได้ภายในระยะเวลาไม่เกิน 2 ปี นับแต่วันที่ผ่านการประเมินผลแล้วเสร็จ

**2. องค์ประกอบคณะกรรมการประเมินผลการทำวิจัย** : ประกอบด้วย

1. คณบดี/ผอ.สำนัก/ผอ.สถาบัน/รองคณบดี/รอง ผอ. (กรณีเสนอรองคณบดี/รอง ผอ. เป็นคณะกรรมการลำดับที่ 1 ให้พิจารณาเสนอฝ่ายวิชาการ/ฝ่ายวิจัย ก่อนเป็นลำดับแรก)
2. รองคณบดี/หัวหน้าภาควิชาหรือเทียบเท่า/ประธานสายวิชา/ประธานสาขา/รอง ผอ.สำนัก/รอง ผอ.สถาบัน หรือที่เทียบเท่า/ผู้บังคับบัญชาชั้นต้นที่ดูแลและมอบหมายงานที่คณบดี/ผอ.สำนัก/ ผอ.สถาบัน เป็นผู้เสนอแต่งตั้ง
3. ผู้แทนคณะทำงานพัฒนาบุคลากรสายวิชาการ (FD) หรือที่เสนอโดยความเห็นชอบของคณะทำงานพัฒนาบุคลากรสายวิชาการ (FD)
4. ผู้ทรงคุณวุฒิที่เสนอแต่งตั้งโดยคณะทำงานพัฒนาบุคลากรสายวิชาการ (FD)

หมายเหตุ

1. การแต่งตั้งคณะกรรมการประเมินผลการสอน/การทำวิจัยลำดับที่ 1 กรณีผู้ขอรับการประเมินผลการสอน/การทำวิจัย เป็นคณบดี/ผอ.สำนัก/ผอ.สถาบัน หรือกรณีหน่วยงานของผู้ขอรับการประเมินไม่มีคณะกรรมการลำดับที่ 1 ให้เสนอรองอธิการบดีอาวุโสฝ่ายวิชาการ เป็นประธานกรรมการ
2. การแต่งตั้งคณะกรรมการประเมินผลการสอน/การทำวิจัย ลำดับที่ 2 หน่วยงานอาจสามารถเสนอ ให้บุคคลอื่นนอกเหนือจากองค์ประกอบคณะกรรมการประเมินผลการสอน/การทำวิจัย มาร่วมให้ความเห็นได้ ทั้งนี้ หากคณบดี/ผอ.สำนัก/ผอ.สถาบัน ได้เสนอรองคณบดีฝ่ายวิชาการ/รอง ผอ.ฝ่ายวิชาการ/รอง ผอ.ฝ่ายวิจัย เป็นคณะกรรมการประเมินผลการสอน/การทำวิจัยลำดับที่ 1 ไปแล้ว คณบดี/ผอ.สำนัก/ผอ.สถาบัน สามารถมอบหมายรองคณบดี/รอง ผอ.สำนัก/รอง ผอ.สถาบัน หรือที่เทียบเท่า ท่านอื่น ๆ ปฏิบัติหน้าที่ได้ และหากหน่วยงานนั้นไม่มีรองคณบดี/รอง ผอ.สำนัก/รอง ผอ.สถาบัน หรือที่เทียบเท่า ให้คณบดี/ผอ.สำนัก/ผอ.สถาบัน เสนอรายชื่อผู้ทรงคุณวุฒิภายในหน่วยงานแทน
3. กรณีหน่วยงานมีโครงสร้างไม่เป็นไปตามองค์ประกอบที่กำหนดหรือมีเหตุที่ทำให้ไม่สามารถดำเนินการได้ตามองค์ประกอบที่กำหนด ให้คณะกรรมการประจำคณะ/สำนัก/สถาบัน พิจารณาเสนอรายชื่อให้อธิการบดีเป็นผู้พิจารณา สำหรับหน่วยงานไม่มีคณะกรรมการประจำคณะ/ สำนัก/สถาบัน ให้ผู้บังคับบัญชาสูงสุดของหน่วยงานเสนออธิการบดีเป็นผู้พิจารณา

**\* ปรับแก้ไของค์ประกอบฯ ตามมติสภามหาวิทยาลัยเทคโนโลยีพระจอมเกล้าธนบุรี ครั้งที่ 270 วันที่ 2 กุมภาพันธ์ 2565**

**3. เอกสาร/วิธีการที่ต้องใช้ในการประเมินผลการทำวิจัย :**

1. ข้อเสนอโครงการวิจัยที่ได้รับการอนุมัติ หรือรายงานการวิจัยฉบับสมบูรณ์ จากแหล่งทุนภายใน (สำหรับการขอกำหนดตำแหน่งผู้ช่วยศาสตราจารย์) หรือจากแหล่งทุนภายนอก (สำหรับการขอกำหนดตำแหน่งรองศาสตราจารย์หรือศาสตราจารย์) โดยผู้ขอกำหนดตำแหน่งต้องเป็นหัวหน้าโครงการวิจัย
2. การสัมภาษณ์ และ/หรือ การเยี่ยมชมห้องปฏิบัติการของนักวิจัย
3. เอกสารหรือข้อมูลอื่น ๆ ที่เกี่ยวข้อง (ถ้ามี) เช่น ผลงานที่ตีพิมพ์เผยแพร่ เอกสารแสดงการนำผลการวิจัยไปใช้ประโยชน์ หนังสือ/ตำรา คู่มือการปฏิบัติงาน ชุดอุปกรณ์การทำวิจัยที่พัฒนาขึ้น ซอฟต์แวร์ เป็นต้น

**การเทียบระดับสมรรถนะเพื่อการขอกำหนดตำแหน่งวิชาการ :**

**นักวิจัย**

1. นักวิจัยที่ขอกำหนดตำแหน่งผู้ช่วยศาสตราจารย์ จะต้องผ่านการประเมินผลการทำวิจัยในระดับนักวิจัยรุ่นเยาว์ ซึ่งต้องมีสมรรถนะตามที่มหาวิทยาลัยกำหนดในด้านต่าง ๆ ที่ระบุในแบบประเมิน

(2)นักวิจัยที่ขอกำหนดตำแหน่งรองศาสตราจารย์หรือศาสตราจารย์ จะต้องผ่านการประเมินผลการทำวิจัยในระดับนักวิจัยอาวุโส ซึ่งต้องมีสมรรถนะตามที่มหาวิทยาลัยกำหนดในด้านต่าง ๆ ที่ระบุในแบบประเมิน

**แบบประเมินผลการทำวิจัย**

**แบบประเมินผลการทำวิจัยนี้** ใช้สำหรับประเมินสมรรถนะและประสิทธิภาพในการวิจัย ซึ่งกำหนดไว้ 3 ด้าน
คือ องค์ความรู้ (Knowledge) กิจกรรมการวิจัย (Areas of Activity) ค่านิยมของการเป็นนักวิจัย (Values) ดังนี้

**องค์ความรู้**

* K1: ความรอบรู้ด้านการวิจัย [Intellectual Knowledge]
* K2: มีความรู้ลึกที่เกี่ยวกับการวิจัย (Research paradigm) [Implicit (or Tacit) Knowledge]

**กิจกรรมการวิจัย**

* A1: การออกแบบเค้าโครงงานวิจัย [Research design]
* A2: การวางแผนและบริหารจัดการโครงการวิจัย (เงินทุน, แหล่งข้อมูล และคุณภาพงานวิจัย) [Research Planning and Management (funding, resources and quality)]
* A3: การมีส่วนร่วมอย่างจริงจังในงานวิจัยอย่างเป็นที่ยอมรับและมีผลกระทบในวงกว้าง [Research Engagement, Influence and Collaboration (impact and visibility)]
* A4: ความสามารถในการทำงานวิจัยด้วยตนเอง [Independent Research]
* A5: การเป็นพี่เลี้ยงให้การดูแลนักวิจัยรุ่นใหม่ [Mentor and Coach Young Researchers]
* A6: การสื่อสารงานวิจัย [Research Communication]
* A7: การวิเคราะห์และการแปลความงานวิจัย [Analysis and Interpretation]

**ค่านิยมของการเป็นนักวิจัย**

* V1: ความกระตือรือร้นในการทำงานวิจัยและการเรียนรู้ [Passion for Research and Learning]
* V2: จรรยาบรรณนักวิจัย [Ethics]

|  |  |  |  |  |
| --- | --- | --- | --- | --- |
| **หัวข้อประเมิน** | **อาจารย์/ผู้ช่วยศาสตราจารย์** | **รองศาสตราจารย์** | **ศาสตราจารย์** | **ผลการประเมิน** |
| **ผ่าน** | **ไม่ผ่าน** |
| **องค์ความรู้** | **K1** | - มีความรู้พื้นฐานในสาขาวิชาที่ตนเองมีความชำนาญ- มีความรู้เกี่ยวกับกระบวนการทำงานวิจัยตลอดจนวิธีการและเทคนิคต่าง ๆ ที่ทันสมัย และสามารถประยุกต์ใช้ความรู้ต่าง ๆ ในการทำโครงการวิจัยขนาดเล็กได้อย่างเหมาะสม - สามารถติดตาม ก้าวทันการเปลี่ยนแปลง และการพัฒนาของงานวิจัยในสาขาวิชาที่ตนเองมีความชำนาญ | - สามารถนำความรู้ ทั้งความรู้ในสาขาวิชา ตลอดจนวิธีการ เทคนิค และเครื่องมือต่าง ๆ ที่ใช้ในการทำงานวิจัยมาต่อยอดเพื่อสร้างงานวิจัยที่มีคุณค่าทั้งในเชิงปริมาณ (ซึ่งอาจวัดจากขนาดของโครงการวิจัยที่มีขนาดใหญ่ขึ้น) และคุณภาพ (ซึ่งอาจวัดจากระดับคุณภาพของผลงานที่สูงขึ้น) และสามารถประเมินผลงานวิจัยรูปแบบต่าง ๆ ได้ - สามารถติดตาม ก้าวทันการเปลี่ยนแปลง และการพัฒนาของงานวิจัยในสาขาวิชาที่ตนเองมีความชำนาญและสาขาอื่น ๆ ที่เกี่ยวข้อง  | - สามารถนำความรู้ ทั้งความรู้ในสาขาวิชา ตลอดจนวิธีการ เทคนิค และเครื่องมือต่าง ๆ ที่ใช้ในการทำงานวิจัยมาต่อยอดเพื่อสร้างงานวิจัยที่มีคุณค่าทั้งในเชิงปริมาณ (ซึ่งอาจวัดจากขนาดของโครงการวิจัยที่มีขนาดใหญ่ขึ้น) และคุณภาพ (ซึ่งอาจวัดจากระดับคุณภาพของผลงานที่สูงขึ้น) และสามารถประเมินผลงานวิจัยรูปแบบต่าง ๆ ได้ - สามารถติดตาม ก้าวทันการเปลี่ยนแปลง และการพัฒนาของงานวิจัยในสาขาวิชาที่ตนเองมีความเชี่ยวชาญและสาขาอื่น ๆ ที่เกี่ยวข้อง  |  |  |
| **สามารถประเมินจาก** เอกสารตามหัวข้อ 3(1) ข้อเสนอโครงการวิจัยที่ได้รับการอนุมัติ หรือรายงานการวิจัยฉบับสมบูรณ์จากแหล่งทุนภายใน หรือจากแหล่งทุนภายนอก |
| **K2** | - เข้าใจกรอบความคิดในศาสตร์การวิจัยของตนเอง | - สามารถอธิบายกรอบความคิดในศาสตร์การวิจัยของตนเอง- เริ่มมองเห็นทิศทางการพัฒนาในศาสตร์วิจัยของตนเอง | - สามารถอธิบายกรอบความคิดในศาสตร์การวิจัยของตนเอง- มองเห็นทิศทางการพัฒนาในศาสตร์วิจัยของตนเองอย่างชัดเจนจนสามารถให้คำแนะนำแก่นักวิจัยรุ่นใหม่ และ/หรือสังคมได้ |  |  |
| **สามารถประเมินจาก** เอกสารตามหัวข้อ 3(1) ข้อเสนอโครงการวิจัยที่ได้รับการอนุมัติ หรือรายงานการวิจัยฉบับสมบูรณ์จากแหล่งทุนภายใน หรือจากแหล่งทุนภายนอก และ/หรือ ตามหัวข้อ 3(2) การสัมภาษณ์ และ/หรือ การเยี่ยมชมห้องปฏิบัติการของนักวิจัย |
| **หัวข้อประเมิน** | **อาจารย์/ผู้ช่วยศาสตราจารย์** | **รองศาสตราจารย์** | **ศาสตราจารย์** | **ผลการประเมิน** |
| **ผ่าน** | **ไม่ผ่าน** |
| **กิจกรรม****การวิจัย** | **A1** | - สามารถออกแบบเค้าโครงงานวิจัย และทำโครงการวิจัยขนาดเล็กที่ไม่ซับซ้อน รวมทั้งเขียนร่างข้อเสนอที่ระบุรายละเอียดของโครงการวิจัยนั้นได้อย่างชัดเจน | - มีประสบการณ์ในการกำหนดร่างข้อเสนอ และทำโครงการวิจัยที่มีขนาดใหญ่หรือซับซ้อน โดยใช้แนวปฏิบัติที่ดี หรือโดยคำแนะนำของนักวิจัยอาวุโส มีแนวทางการทำงานวิจัยที่ทันสมัย เพื่อให้โครงการวิจัยเป็นไปตามวัตถุประสงค์/ความต้องการขององค์กร หน่วยงาน และสังคม  | - มีประสบการณ์ในการกำหนดร่างข้อเสนอ และทำโครงการวิจัยที่มีขนาดใหญ่หรือซับซ้อน โดยใช้แนวปฏิบัติที่ดี เพื่อให้โครงการวิจัยเป็นไปได้โดยตรงกับวัตถุประสงค์/ความต้องการขององค์กร หน่วยงาน และสังคม  |  |  |
| **สามารถประเมินจาก** เอกสารตามหัวข้อ 3(1) ข้อเสนอโครงการวิจัยที่ได้รับการอนุมัติ หรือรายงานการวิจัยฉบับสมบูรณ์จากแหล่งทุนภายใน หรือจากแหล่งทุนภายนอก |
| **A2** | - สามารถหาทุนวิจัยจากแหล่งทุนภายในหรือภายนอกองค์กรได้- มีความเข้าใจเกี่ยวกับขั้นตอนการทำงาน การประกันคุณภาพ ประเด็นเรื่องกฎหมาย การจัดซื้อจัดจ้าง และจรรยาบรรณการวิจัย รวมทั้งหลักการต่าง ๆ ที่เกี่ยวข้องกับการทำวิจัย - สามารถบริหารโครงการวิจัยที่ได้รับทุนภายใน และ/หรือมีส่วนร่วมในการสนับสนุนทีมวิจัยในการบริหารโครงการวิจัยที่ได้รับทุนจากภายนอก | - สามารถหาทุนวิจัยจากแหล่งทุนภายนอกองค์กรได้- มีความเข้าใจเกี่ยวกับขั้นตอนการทำงาน การประกันคุณภาพ ประเด็นเรื่องกฎหมาย การจัดซื้อจัดจ้าง และจรรยาบรรณการวิจัย รวมทั้งหลักการต่าง ๆ ที่เกี่ยวข้องกับการทำวิจัย - สามารถบริหารโครงการวิจัยที่ได้รับทุนจากภายนอก | - สามารถหาทุนวิจัยจากแหล่งทุนภายนอกองค์กรได้- มีความเข้าใจเกี่ยวกับขั้นตอนการทำงาน การประกันคุณภาพ ประเด็นเรื่องกฎหมาย การจัดซื้อจัดจ้าง และจรรยาบรรณการวิจัย รวมทั้งหลักการต่าง ๆ ที่เกี่ยวข้องกับการทำวิจัย - มีประสบการณ์ในการบริหารจัดการโครงการวิจัยที่มีขนาดใหญ่ สามารถทำงานร่วมกับนักวิจัยด้านอื่น ๆ ได้ โดยมีความมั่นใจในคุณภาพและความถูกต้องของผลงานวิจัย |  |  |
| **สามารถประเมินจาก** เอกสารตามหัวข้อ 3(1) ข้อเสนอโครงการวิจัยที่ได้รับการอนุมัติ หรือรายงานการวิจัยฉบับสมบูรณ์จากแหล่งทุนภายใน หรือจากแหล่งทุนภายนอก และ/หรือ ตามหัวข้อ 3(2) การสัมภาษณ์ และ/หรือ การเยี่ยมชมห้องปฏิบัติการของนักวิจัย |
| **หัวข้อประเมิน** | **อาจารย์/ผู้ช่วยศาสตราจารย์** | **รองศาสตราจารย์** | **ศาสตราจารย์** | **ผลการประเมิน** |
| **ผ่าน** | **ไม่ผ่าน** |
| **กิจกรรม****การวิจัย** | **A3** | - ร่วมเรียนรู้ ร่วมทำวิจัยกับนักวิจัยอาวุโสหรือนักวิจัยอื่นในมหาวิทยาลัย (ถ้ามี) | - มีความร่วมมือกับองค์กรและ/หรือ นักวิจัยอื่นในระดับชาติ | - มีความร่วมมือกับองค์กรและ/หรือ นักวิจัยอื่นในระดับชาติ/นานาชาติ |  |  |
| **สามารถประเมินจาก** เอกสารตามหัวข้อ 3(3) เอกสารหรือข้อมูลอื่น ๆ ที่เกี่ยวข้อง เช่น ผลงานที่ตีพิมพ์เผยแพร่ เอกสารแสดงการนำผลการวิจัยไปใช้ประโยชน์ หนังสือ/ตำรา คู่มือการปฏิบัติงาน ชุดอุปกรณ์การทำวิจัยที่พัฒนาขึ้น ซอฟต์แวร์ เป็นต้น |
| **A4** | - สามารถทำวิจัยได้ด้วยตนเองหรือภายใต้คำปรึกษาของ นักวิจัยที่ปรึกษา และมีผลงานวิจัยเป็นที่ยอมรับในระดับชาติ | - สามารถทำวิจัยได้ด้วยตนเอง มีผลงานวิจัยอยู่ในระดับนานาชาติในขั้นต้น (เช่น มีผลงานตีพิมพ์ในวารสารวิชาการระดับนานาชาติที่อยู่ในฐานข้อมูล และอยู่ใน Q2-Q4) | - สามารถทำวิจัยได้ด้วยตนเอง และมีทิศทางงานวิจัยของตนเองอย่างชัดเจน มีผลงานวิจัยอยู่ในระดับนานาชาติ (เช่น มีผลงานตีพิมพ์ในวารสารวิชาการระดับนานาชาติที่อยู่ในฐานข้อมูล และอยู่ใน Q1-Q2) |  |  |
| **สามารถประเมินจาก** เอกสารตามหัวข้อ 3(3) เอกสารหรือข้อมูลอื่น ๆ ที่เกี่ยวข้อง เช่น ผลงานที่ตีพิมพ์เผยแพร่ เอกสารแสดงการนำผลการวิจัยไปใช้ประโยชน์ หนังสือ/ตำรา คู่มือการปฏิบัติงาน ชุดอุปกรณ์การทำวิจัยที่พัฒนาขึ้น ซอฟต์แวร์ เป็นต้น |
| **A5** | - | - สามารถดูแลโครงการวิจัยของผู้ช่วยวิจัย และ/หรือ ของนักศึกษาระดับปริญญาตรี / ปริญญาโท / ปริญญาเอก (กรณีของนักศึกษาระดับปริญญาเอกอาจมีนักวิจัย/อาจารย์อาวุโสเป็นที่ปรึกษาร่วม)  | - สามารถดูแลโครงการวิจัยของผู้ช่วยวิจัย และ/หรือ ของนักศึกษาระดับปริญญาตรี / ปริญญาโท / ปริญญาเอก  |  |  |
| **สามารถประเมินจาก** เอกสารภาระงาน เช่น ที่ระบุในระบบ My Evaluation |
| **A6** | - สามารถสื่อสารให้ผู้ร่วมงานเข้าใจถึงบริบทของงานวิจัยที่ตนเองมีความถนัด ตลอดจนรับทราบและมีความเข้าใจงานวิจัยของผู้อื่นในหน่วยงานของตนเอง | - สามารถสื่อสารแลกเปลี่ยนข้อมูลผลงานวิจัยของตนเองกับผู้อื่นในองค์กรได้  | - สามารถสื่อสารแลกเปลี่ยนข้อมูลผลงานวิจัยของตนเองกับผู้อื่นในองค์กรได้ ตลอดจนให้ผู้อื่นสามารถนำเอาข้อมูลงานวิจัยที่สื่อสารออกไปนั้นไปใช้ประโยชน์ได้ |  |  |
| **สามารถประเมินจาก** หัวข้อ 3(2) การสัมภาษณ์ และ/หรือ การเยี่ยมชมห้องปฏิบัติการของนักวิจัย และ/หรือเอกสารตามหัวข้อ 3(3) เอกสารหรือข้อมูลอื่น ๆ ที่เกี่ยวข้อง เช่น ผลงานที่ตีพิมพ์เผยแพร่ เอกสารแสดงการนำผลการวิจัยไปใช้ประโยชน์ หนังสือ/ตำรา คู่มือการปฏิบัติงาน ชุดอุปกรณ์การทำวิจัยที่พัฒนาขึ้น ซอฟต์แวร์ เป็นต้น |
| **หัวข้อประเมิน** | **อาจารย์/ผู้ช่วยศาสตราจารย์** | **รองศาสตราจารย์** | **ศาสตราจารย์** | **ผลการประเมิน** |
| **ผ่าน** | **ไม่ผ่าน** |
| **กิจกรรม****การวิจัย** | **A7** | - สามารถสรุป แปลผลและเปรียบเทียบข้อมูลการวิจัยได้อย่างถูกต้องโดยผ่านการวิเคราะห์บนพื้นฐานของความรู้ที่มีอยู่ | - สามารถวิเคราะห์เปรียบเทียบผลการวิจัยของตนเองกับผลการวิจัยจากแหล่งอื่นได้อย่างถูกต้อง เพื่อนำไปสู่ข้อสรุปที่เป็นเหตุเป็นผล และให้เห็นถึงจุดเด่นของงานวิจัยนั้น  | - สามารถวิเคราะห์เปรียบเทียบผลการวิจัยของตนเองกับผลการวิจัยจากแหล่งอื่นได้อย่างถูกต้อง เพื่อนำไปสู่ข้อสรุปที่เป็นเหตุเป็นผล และให้เห็นถึงองค์ความรู้ใหม่ที่เกิดจากงานวิจัยนั้น |  |  |
| **สามารถประเมินจาก** เอกสารตามหัวข้อ 3(1) ข้อเสนอโครงการวิจัยที่ได้รับการอนุมัติ หรือรายงานการวิจัยฉบับสมบูรณ์จากแหล่งทุนภายใน หรือจากแหล่งทุนภายนอก และ/หรือ เอกสารตามหัวข้อ 3(3) เอกสารหรือข้อมูลอื่น ๆ ที่เกี่ยวข้อง เช่น ผลงานที่ตีพิมพ์เผยแพร่ เอกสารแสดงการนำผลการวิจัยไปใช้ประโยชน์ หนังสือ/ตำรา คู่มือการปฏิบัติงาน ชุดอุปกรณ์การทำวิจัยที่พัฒนาขึ้น ซอฟต์แวร์ เป็นต้น โดยพิจารณาจากระดับการเผยแพร่ผลงานวิจัย เช่น การประชุมวิชาการ บทความในวารสารวิชาการ ระดับชาติ/ นานาชาติ  |
| **ค่านิยม****ของการเป็นนักวิจัย** | **V1** | - มีความต้องการที่จะเรียนรู้สิ่งใหม่ในสาขาที่ตัวเองเชี่ยวชาญอยู่ตลอดเวลา- มีการพัฒนาทักษะด้านการวิจัยอย่างต่อเนื่อง | - มีส่วนร่วมในกลุ่มวิจัยเพื่อขยายเครือข่ายในการทำวิจัยและการเรียนรู้ร่วมกัน | - มีส่วนร่วมในกลุ่มวิจัยเพื่อขยายเครือข่ายในการทำวิจัยและการเรียนรู้ร่วมกัน |  |  |
| **สามารถประเมินจาก** หัวข้อ 3(2) การสัมภาษณ์ และ/หรือ การเยี่ยมชมห้องปฏิบัติการของนักวิจัย และผลการปฏิบัติงานภายใต้การบังคับบัญชาของผู้บังคับบัญชาเบื้องต้น |
| **V2** | - มีพฤติกรรมที่แสดงถึงความรับผิดชอบด้านการวิจัย (Responsible Conduct of Research) : มีสำนึกที่ดีในการทำงานวิจัย นำเสนองานวิจัย รายงานผลวิจัย และปฏิบัติตามมาตรฐานวิชาชีพจริยธรรมการวิจัย- แสดงความซื่อสัตย์สุจริตในการวิจัย (Research Integrity) : ทำวิจัยในลักษณะที่ทำให้ผู้อื่นมีความไว้วางใจและความเชื่อมั่นในวิธีการทดลองที่ใช้และผลการวิจัยที่เกิดขึ้น  |  |  |
| **สามารถประเมินจาก** หัวข้อ 3(2) การสัมภาษณ์ และ/หรือ การเยี่ยมชมห้องปฏิบัติการของนักวิจัย และผลการปฏิบัติงานภายใต้การบังคับบัญชาของผู้บังคับบัญชาเบื้องต้น |

**แบบสรุปผลการประเมินผลการทำวิจัย**

**ชื่อ**........................................................................**นามสกุล**.................................................................................. **สังกัด**....................................................................................................................................................................

**ขอกำหนดตำแหน่ง** 🞏 ผู้ช่วยศาสตราจารย์ 🞏 รองศาสตราจารย์ 🞏 ศาสตราจารย์

1. คุณภาพของข้อเสนอโครงการวิจัย และ/หรือ รายงานการวิจัยฉบับสมบูรณ์

🞏 ผ่าน 🞏 ไม่ผ่าน

1. ผลการประเมินจากคณะกรรมการประเมินผลการวิจัย (จากแบบประเมินผลการทำวิจัย)

🞏 ผ่าน 🞏 ไม่ผ่าน

คณะกรรมการประเมินผลการทำวิจัยมีความเห็นว่า

🞏 ผ่าน การประเมินผลการทำวิจัยที่ระดับ

 🞏 นักวิจัยรุ่นเยาว์ 🞏 นักวิจัยอาวุโส

🞏 ไม่ผ่าน

**ความเห็นเพิ่มเติม**……………………....………………………………………………………………………….……………….

…………………………………………………........………………………………….……………………………………………………………………………………………………........………………………………….…………………………………………………

…………………………………………………........………………………………….…………………………………………………

|  |  |  |
| --- | --- | --- |
| ลงชื่อ | ............................................................. | ประธานกรรมการ |
|  | (...........................................................) |  |
|  | ............................................................ | กรรมการ |
|  | (...........................................................) |  |
|  | ............................................................. | กรรมการ |
|  | (...........................................................) |  |
|  | ............................................................. | กรรมการ |
|  | (...........................................................) |  |
| วันที่..................เดือน........................................พ.ศ.................. |